Mení a dopĺňa všeobecne záväzné nariadenie č. 2/1999.

Všeobecne záväzné nariadenie
hlavného mesta Slovenskej republiky Bratislavy
č. 2/2003
z 26. júna 2003,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 2/1999, ktorým sa vyhlasuje záväzná časť územného plánu zóny Machnáč, Bratislava
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a e) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov ustanovuje:

Čl. I
Všeobecne záväzné nariadenie hlavného mesta Slovenskej republiky Bratislavy č. 2/1999, ktorým sa vyhlasuje záväzná časť územného plánu zóny Machnáč, Bratislava, sa mení a dopĺňa takto:
1.	Doterajší text § 2 sa označuje ako odsek 1 a dopĺňa sa odsekom 2, ktorý znie:
"(2) Zmeny a doplnky územného plánu zóny Machnáč, Bratislava podľa tohto nariadenia sú uložené a možno do nich nahliadnuť na Magistráte hlavného mesta Slovenskej republiky Bratislavy, na Miestnom úrade mestskej časti Bratislava–Staré Mesto a na Krajskom úrade v Bratislave.”.
2.	Doterajšia príloha č. 2 sa nahrádza novou prílohou č. 2, ktorá je prílohou k tomuto nariadeniu.

Čl. II
Toto všeobecne záväzne nariadenie nadobúda účinnosť 1. augusta 2003.

Ing. Andrej Ďurkovský
primátor